**PROCEDURĂ PRIVIND MODALITATEA DE TRANZACŢIONARE PE**

PIAŢA CENTRALIZATĂ A CONTRACTELOR BILATERALE DE ENERGIE ELECTRICĂ

CONFORM CĂREIA CONTRACTELE SUNT ATRIBUITE PRIN

NEGOCIERE CONTINUĂ

**Întocmit: OPCOM SA**

####

**– Noiembrie 2014 –**

**CUPRINS**

[1. SCOP 4](#_Toc403744465)

[1.1. CONȚINUT 4](#_Toc403744466)

[1.2. PRINCIPII 4](#_Toc403744467)

[2. DOMENIUL DE APLICARE 4](#_Toc403744468)

[3. ACRONIME 4](#_Toc403744469)

[4. DEFINIŢII 5](#_Toc403744470)

[5. DOCUMENTE DE REFERINŢĂ 6](#_Toc403744471)

[6. CONDIŢII GENERALE PRIVIND FUNCŢIONAREA PIEŢEI 6](#_Toc403744472)

[7. CADRUL DE ORGANIZARE A SESIUNILOR DE LICITAȚIE 7](#_Toc403744473)

[7.1. OFERTELE DE ENERGIE ELECTRICĂ 7](#_Toc403744474)

[7.2. CONTRACTUL STANDARD DE VÂNZARE/CUMPĂRARE DE ENERGIE ELECTRICĂ - MODALITATEA DE TRANZACŢIONARE PCCB-NC 9](#_Toc403744475)

[8. PENALITĂȚI 9](#_Toc403744476)

[9. ORGANIZAREA ŞI DESFĂŞURAREA SESIUNILOR DE LICITAŢIE 10](#_Toc403744477)

[9.1. MODALITATEA DE OFERTARE 10](#_Toc403744478)

[9.2. ORGANIZAREA LICITAŢIILOR CONFORM CALENDARULUI DE TRANZACŢIONARE 11](#_Toc403744479)

[9.3. DESFĂŞURAREA SESIUNII DE TRANZACȚIONARE 11](#_Toc403744480)

[10. PUBLICAREA INFORMAŢIILOR 14](#_Toc403744481)

[11. LEGĂTURA CU PARTICIPANŢII LA PCCB-NC 15](#_Toc403744482)

[12. ALTE PREVEDERI 15](#_Toc403744483)

LISTA DE CONTROL A REVIZIILOR

Documentul revizuit:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Rev. | Data | Revizia se referă la: | Întocmit | Verificat | Aprobat |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

# SCOP

## 1.1. CONȚINUT

Prevederile Procedurii privind funcţionarea Pieţei centralizate a contractelor bilaterale de energie electrică conform căreia contractele sunt atribuite prin negociere continuă, numită în continuare Procedura PCCB-NC, sunt în concordanţă cu prevederile Regulamentului privind modalitățile de încheiere a contractelor bilaterale de energie electrică prin licitație extinsă și negociere continuă și prin contracte de procesare, aprobat prin Ordinul preşedintelui ANRE nr. 78/14.08.2014.

Procedura PCCB-NC are drept scop precizarea condiţiilor referitoare la:

* Enunțarea principiilor de funcționare a pieței;
* Organizarea zilnică a sesiunilor de tranzacționare pentru tranzacţionarea centralizată a contractelor bilaterale de energie electrică - modalitatea de tranzacționare PCCB‑NC;
* Publicarea informațiilor.

## 1.2. PRINCIPII

Principiile care stau la baza atribuirii contractelor pentru vânzarea/cumpărarea de energie electrică, în condiţiile prezentei Proceduri, sunt următoarele:

1. accesul nediscriminatoriu la licitaţiile organizate pentru toţi Titularii de licenţă de producere/furnizare/transport/distribuţie;
2. folosirea mecanismelor concurenţiale pentru atribuirea contractelor care fac obiectul prezentei Proceduri;
3. transparenţă prin vizualizarea de către public a ecranului de tranzacționare în timp real pe website-ul OPCOM, respectiv a produselor standard și a prețurilor aferente aflate în tranzacționare.

#  DOMENIUL DE APLICARE

Procedura PCCB-NC se aplică de către OPCOM SA, în calitate de Operator la Pieței centralizate a contractelor bilaterale de energie electrică şi de către Participanţii la această piaţă în vederea contractării pe baza contractului standard a energiei electrice, la termen, la un preț transparent.

# ACRONIME

 Acronimele utilizate în cadrul Procedurii PCCB-NC au următoarele semnificaţii:

1. **ANRE** - Autoritatea Naţională de Reglementare în domeniul Energiei;
2. **OPCCB** – Operatorul pieţei centralizate a contractelor bilaterale de energie electrică - Societatea OPCOM SA, Operatorul Pieţei de Energie Electrică şi de Gaze Naturale;
3. **PCCB** – piaţa centralizată a contractelor bilaterale de energie electrică;
4. **PCCB-NC** – modalitate de tranzacţionare pe piaţa centralizată a contractelor bilaterale de energie electrică conform căreia contractele sunt atribuite prin negociere continuă.

# DEFINIŢII

Temenii folosiți sunt cei definiți în Legea nr. 123/2012 a energiei electrice şi a gazelor naturale cu modificările și aprobările ulterioare și în Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul ANRE nr. 78/14.08.2014.

Suplimentar față de termenii definiți prin documentele de referință se definesc următorii termeni:

* 1. **Calendar de tranzacţionare** – Graficul de timp anunţat de către OPCCB pentru fiecare an calendaristic pentru tranzacţionarea ofertelor tip de energie electrică, funcţie de perioada de livrare;
	2. **Cartela şi dispozitivul de citire aferent conectat la portul USB /Cheie de autentificare USB**  – Dispozitiv hardware extern care se conectează la calculator şi permite Participantului la PCCB-NC accesarea Platformei de tranzacţionare în anumite condiţii;
	3. **Cod de identificare pe Piața centralizată a contractelor bilaterale de energie electrică** – Cod alfanumeric alocat fiecărui Participant la Piața centralizată a contractelor bilaterale de energie electrică de către OPCCB;
	4. **Cod de identificare a instrumentului** – Cod alfanumeric alocat fiecărui instrument prin care se poate identifica tipul instrumentului în cadrul căruia este tranzacționată o ofertă, profilul zilnic al livrărilor, respectiv B - livrare în bandă, V - livrare la ore de vârf de sarcină, G - livrare la ore de gol de sarcină, perioada de livrare respectiv S - săptămână, L - lună, TR - trimestru, A - an, cu menționarea codurilor și numerelor aferente pentru definirea perioadelor de livrare;
	5. **Confirmare de tranzacţie**– Document emis de OPCOM SA care confirmă o tranzacţie încheiată pe Piața centralizată a contractelor bilaterale de energie electrică - modalitatea de tranzacționare PCCB-NC;
	6. **Corelare** – Situaţia în care în Platforma de tranzacţionare sunt introduse oferte care să îndeplinească simultan condiţia de preţ, respectiv preţul vânzării mai mic cel mult egal cu preţul cumpărării sau preţul cumpărării mai mare cel puţin egal cu preţul vânzării. Pentru cantitatea comună celor două oferte și prețul stabilit în cadrul sesiunii de tranzacționare și notificat de către OPCCB, ulterior încheierii sesiunii de tranzacționare, se încheie un contract conform din punctul de vedere al formei și conținutului acestuia cu contractul standard de vânzare/cumpărare a energiei electrice.
	7. **Fereastra Adâcime de Piaţă –** Fereastră în care sunt afișate ordonat în funcție de criteriile de prioritate (cel mai bun preț, marca de timp) ofertele de cumpărare si de vânzare introduce în piață pentru instrumentul standard respectriv;
	8. **Oferta de energie electrică (ordin) –** Oferta cu caracteristici bine definite privind cantitatea de energie electrică oferită spre cumpărare/vânzare, profilul livrărilor, perioada de livrare, preţul oferite spre cumpărare/vânzare, ferm stabilite în momentul introducerii lor în piaţă;
	9. **Oferte active –** Oferte introduse în sistemul de tranzacționare luate în considerare în vederea încheierii tranzacțiilor;
	10. **Perioada de livrare** *–* Intervalul de timp pe parcursul căruia este livrată/consumată energia electrică contractată;
	11. **Preţ de atribuire** – Preţul stabilit în timpul sesiunii de tranzacționare pentru atribuirea unui contract bilateral, acceptat ferm de către părţile ce au încheiat tranzacţia. Acest preț include componenta TG a tarifului de transport și nu include TVA;
	12. **Titular de licenţă** – Persoană juridică deţinătoare a unei licenţe acordată de Autoritatea Competentă;
	13. **Zi de tranzacţionare** – Orice zi lucrătoare;
	14. **Zi lucrătoare**– Zi calendaristică, cu excepţia zilelor de sâmbătă, duminică şi a oricărei zile declarată sărbătoare legală sau zi liberă;
	15. **Zi nelucrătoare**– Zi de sâmbătă, de duminică şi oricare zi declarată sărbătoare legală în România.

# DOCUMENTE DE REFERINŢĂ

* 1. Legea Nr. 123/2012 energiei electrice şi a gazelor naturale; Legea Nr. 127/2014 pentru modificarea şi completarea Legii energiei electrice şi a gazelor naturale nr. 123/2012 și a Legii petrolului nr. 238/2004 cu completările și modificările ulterioare.
	2. Codul comercial al pieţei angro de energie electrică, aprobat prin Ordinul preşedintelui ANRE nr. 25/2004, referit în continuare Cod Comercial;
	3. Regulamentul privind modalitățile de încheiere a contractelor bilaterale de energie electrică prin licitație extinsă și negociere continuă și prin contracte de procesare, aprobat prin Ordinul preşedintelui ANRE nr. 78/14.08.2014;
	4. Procedura privind înregistrarea participanților la piețele centralizate de energie electrică administrate de OPCOM SA;
	5. Metodologia de stabilire a tarifelor reglementate practicate de operatorii piețelor centralizate din sectorul energiei electrice;
	6. Procedura privind modalitatea și termenele de plata a tarifului reglementat practicat de operatorul pieței de energie electrică.

# CONDIŢII GENERALE PRIVIND FUNCŢIONAREA PIEŢEI

**6.1.** În calitate de OPCCB, pentru activitățile și serviciile desfășurate, OPCOM SA percepe tarifele postate pe site-ul propriu in limitele aprobate de Autoritatea Competentă.

**6.2.** În urma consultării publice OPCCB defineşte contractul standard pentru vânzarea-cumpărarea energiei electrice, și îl publică pe site-ul propriu.

**6.3.** OPCCB publică şi actualizează pe pagina sa web documentele ce reglementează precum şi documentele tip privind funcţionarea PCCB-NC

**6.4.** Participarea la sesiunile de tranzacționare pe PCCB-NC este voluntară.

# CADRUL DE ORGANIZARE A SESIUNILOR DE LICITAȚIE

## OFERTELE DE ENERGIE ELECTRICĂ

1. Ofertele de energie electrică pentru care OPCCB defineşte piețe și instrumente specifice în cadrul Platformei de tranzacționare, în vederea organizării sesiunilor de tranzacționare, au următoarele caracteristici ferme:
2. *Profilul zilnic al livrărilor:*
3. *Livrare în bandă (oferte la putere medie orară constantă pe perioada de livrare) (00:00 – 24:00);*
4. *Livrare în orele de vârf de sarcină* (07:00 – 23:00 de luni până vineri);
5. *Livrare în orele de gol de sarcină (00:00 – 07:00, 23:00 – 24:00 de luni până vineri și 00:00 – 24:00 sâmbătă și duminică).*
6. *Puterea medie orară pe contract : 1 MW;*
7. *Perioada de livrare a energiei electrice poate fi:*
8. *1 an calendaristic*
9. *1 trimestru*
10. *1 lună*
11. *1 săptămână*
12. *Data începerii și data finalizării livrării;*
13. *Cantitatea de energie electrică tranzacţionată printr-un contract:*

***Cantitatea de energie electrica aferenta contractului (Qc***) va fi data de formula:



Unde: Pc= puterea medie orară aferentă unui contract (1 MWh/h);

 Hzi= numărul de ore din zi pentru care a fost ofertată puterea medie orară;

 Zan= numărul de zile pe parcursul cărora va fi livrată puterea medie orară.

1. *Preţul la care este ofertată cantitatea de energie electrică tranzacţionată printr-un* contract, exprimat în Lei/MWh, reprezintă preţul energiei electrice propus de participantul la tranzacționare, inclusiv componenta TG a tarifului de transport, exclusiv TVA.
2. Valoarea ofertei va putea fi estimată utilizându-se formula:



Unde: Valof= Valoarea ofertei (Lei)

Qc = Cantitatea de energie electrică conform ofertei aferente (MWh)

Nc= Numărul de contracte

Pof= Preţul ofertat (Lei/MWh)

1. Piețele specifice definite în Platforma de tranzacționare de către OPCCB, în conformitate cu caracteristicile ofertelor de energie electrică, sunt de tipul:
2. **Piețe pentru contracte săptămânale**

FWB\_S – livrare în bandă

FWV\_S – livrare în orele de vârf de sarcină

FWG\_S – livrare în orele de gol de sarcină

1. **Piețe pentru contracte lunare**

FWB\_L – livrare în bandă

FWV\_L – livrare în orele de vârf de sarcină

FWG\_L – livrare în orele de gol de sarcină

1. **Piețe pentru contracte trimestriale**

FWB\_TR – livrare în bandă

FWV\_TR – livrare în orele de vârf de sarcină

FWG\_TR – livrare în orele de gol de sarcină

1. **Piețe pentru contracte anuale**

FWB\_A – livrare în bandă

FWV\_A – livrare în orele de vârf de sarcină

FWG\_A – livrare în orele de gol de sarcină

1. Instrumentele specifice definite în Platforma de tranzacționare de către OPCCB, în conformitate cu caracteristicile ofertelor de energie electrică, sunt de tipul:
2. **Instrumente pentru contracte săptămânale**

**FWB\_S\_NS\_AN** Contract forward pentru energie electrică livrată în bandă pe perioada de o săptămână. Denumirea instrumentului cuprinde date privind numărul săptămânii din an (NS) și ultimele două cifre ale anului în care are loc livrarea (AN).

**FWV\_S\_ NS\_AN** Contract forward pentru energie electrică livrată în orele de vârf de sarcină (07:00 – 23:00 de luni până vineri) pe o perioadă de o săptămână. Denumirea instrumentului cuprinde date privind numărul săptămânii din an (NS) și ultimele două cifre ale anului în care are loc livrarea (AN).

**FWG\_S\_ NS\_AN** Contract forward pentru energie electrică livrată în orele de gol de sarcină (00:00 – 07:00, 23:00 – 24:00 de luni până vineri și 00:00 – 24:00 sâmbătă și duminică) pe perioada de o saptamana. Denumirea instrumentului cuprinde date privind numărul săptămânii din an (NS) și ultimele două cifre ale anului în care are loc livrarea (AN).

1. **Instrumente pentru contracte lunare**

**FWB\_L\_NL\_AN** Contract forward pentru energie electrică livrată în bandă pe perioadă de o lună calendaristică. Denumirea instrumentului cuprinde date privind denumirea lunii din an (NL) și ultimele două cifre ale anului în care are loc livrarea (AN).

**FWV\_L\_ NL\_AN** Contract forward pentru energie electrică livrată în orele de vârf de sarcină (07:00 – 23:00 de luni până vineri) pe perioada de o lună. Denumirea instrumentului cuprinde date privind denumirea lunii din an (NL) și ultimele două cifre ale anului în care are loc livrarea (AN).

**FWG\_L\_ NL\_AN**  Contract forward pentru energie electrică livrată în orele de gol de sarcină (00:00 – 07:00, 23:00 – 24:00) pe perioadă de o lună. Denumirea instrumentului cuprinde date privind denumirea lunii din an (NL) și ultimele două cifre ale anului în care are loc livrarea (AN).

1. **Instrumente pentru contracte trimestriale**

**FWB\_TR\_NTR\_AN** Contract forward pentru energie electrică livrată în bandă pe perioada unui trimestru calendaristic. Denumirea instrumentului cuprinde date privind numărul trimestrului (NTR) și ultimele două cifre ale anului în care are loc livrarea (AN).

**FWV\_TR\_ NTR\_AN** Contract forward pentru energie electrică livrata în orele de vârf de sarcină (07:00 – 23:00 de luni până vineri) pe perioadă de un trimestru. Denumirea instrumentului cuprinde date privind numărul trimestrului (NTR) și ultimele două cifre ale anului în care are loc livrarea (AN).

**FWG\_TR\_ NTR\_AN** Contract forward pentru energie electrică livrată în orele de gol de sarcină (00:00 – 07:00, 23:00 – 24:00 de luni până vineri și 00:00 – 24:00 sâmbătă și duminică) pe perioada de un trimestru. Denumirea instrumentului cuprinde date privind numărul trimestrului (NTR) și ultimele două cifre ale anului în care are loc livrarea (AN).

1. **Instrumente pentru contracte anuale**

**FWB\_A\_AN** Contract forward pentru energie electrică livrată în bandă pe perioadă de un an. Denumirea instrumentului cuprinde anul livrării.

**FWV\_A\_AN** Contract forward pentru energie electrică livrată în orele de vârf de sarcină (07:00 – 23:00) pe perioada de un an. Denumirea instrumentului cuprinde anul livrării.

**FWG\_A\_AN** Contract forward pentru energie electrică livrată în orele de gol de sarcină (00:00 – 07:00, 23:00 – 24:00 de luni până vineri și 00:00 – 24:00 sâmbătă și duminică) pe perioadă de un an. Denumirea instrumentului cuprinde anul livrării.

## CONTRACTUL STANDARD DE VÂNZARE/CUMPĂRARE DE ENERGIE ELECTRICĂ - MODALITATEA DE TRANZACŢIONARE PCCB-NC

1. În cadrul modalității de tranzacționare PCCB-NC realizată prin tranzacționare publică cu negociere continuă este obilgatorie utilizarea contractului standard.
2. Contractul de vânzare/cumpărare a energiei electrice semnat între Participanţii la PCCB-NCurmare tranzacţiilor încheiate în cadrul sesiunilor de tranzacționare organizate de OPCCB, trebuie să respecte clauzele contractului standard cu precizarea în anexe a caracteristicilor ferm stabilite la încheierea sesiunii de tranzacționare, respectiv cantitatea de energie contractată între părți, profilul zilnic al livrărilor, durata livrării și preţul de atribuire stabilit în cadrul sesiunii de tranzacționare.

# PENALITĂȚI

1. În cazul refuzului încheierii contractului în urma sesiunii de tranzacționare participantul/participanţii în cauză plăteşte/plătesc OPCCB o sumă penalizatoare care reprezintă 0,05% din valoarea contractului. OPCCB repartizează și asigură virarea contravalorii penalității după cum urmează:
	* 1. Contrapărții cu care s-a încheiat tranzacția, desemnată în conformitate cu rezultatele notificate de către OPCCB după încheierea sesiunii de tranzacționare;
		2. În mod egal participanților care au introdus ordine de sens contrar, în cazul în care pentru sesiunea de tranzacționare au fost introduse oferte de răspuns;
		3. În favoarea OPCOM SA în cazul refuzului încheierii contractului de către ambele părți care au încheiat tranzacția.
2. În cazul prezentării unui contract neconform, participantul/participanţii în cauză plăteşte/plătesc OPCCB, o sumă penalizatoare care reprezintă 0,05% din valoarea contractului. OPCCB repartizează și asigură virarea contravalorii penalității după cum urmează:
	* 1. Părții contractante care a modificat neconformitatea și a semnat contractul în forma corectă;
		2. În mod egal, participanțiilor necâștigători, în cazul în care pentru sesiunea de tranzacționare au introdus oferte;
		3. În favoarea OPCOM SA, în cazul în care pentru sesiunea de tranzacționare nu au fost introduse alte oferte decât cea declarată câștigătoare.
3. Refuzul încheierii contractului în urma sesiunii de tranzacționare și prezentarea unui contract neconform cu contractul standard și cu rezultatul sesiunii de tranzacționare constituie abatere de la regulile de tranzacționare și va fi înregistrată în Registrul de penalități și abateri.
4. Între data constatării abaterii şi data efectuării plăţii sumei penalizatoare, participantul în cauză este suspendat în mod automat de la tranzacţionare. Data efectuării plății se consideră data când se creditează contul bancar al OPCOM SA.

# ORGANIZAREA ŞI DESFĂŞURAREA SESIUNILOR DE LICITAŢIE

## MODALITATEA DE OFERTARE

1. Participanţii la PCCB-NC introduc ofertele de vânzare/cumpărare în Platforma de tranzacționare pentru oricare din instrumentele specifice definite de OPCCB luând în considerare caracteristicile ofertelor precizate la art. 7.1 în prezenta Procedură. Accesul la Platforma de tranzacționare se face prin cartela şi dispozitivul de citire aferent conectat la portul USB sau cheia USB și software-ul pentru instalare, obținute de Participanţii la PCCB-NC în urma semnării unui contract de comodat.
2. Ofertele de vânzare/cumpărare sunt oferte simple cantitate (exprimată prin numărul de contracte pentru 1 MWh ) – preţ, prin care se precizează numărul de contracte pe care un Participant la PCCB-NC doreşte să le vândă sau cumpere şi preţul ofertat în acest sens.
3. Fiecare Participant la PCCB-NC poate vizualiza ofertele active în piață, în platforma de tranzacționare.
4. Orice ofertă introdusă de către un Participant la PCCB-NC în sistemul utilizat de Platforma de tranzacţionare presupune în mod implicit acceptarea condiţiilor contractului standard de vânzare/cumpărare a energiei electrice avizat de Autoritatea Competentă și asumarea fermă a condițiilor propuse privind cantitatea și prețul ofertate.

## ORGANIZAREA LICITAŢIILOR CONFORM CALENDARULUI DE TRANZACŢIONARE

* + 1. OPCCB organizează licitaţii on-line pe Platforma de tranzacţionare PCCB-NC, cu respectarea calendarului de tranzacţionare publicat de OPCCB pe pagina web a OPCOM.
		2. Sesiunile de tranzacționare sunt organizate în fiecare zi lucrătoare.
		3. Orarul zilnic de desfăşurare a sesiunilor de licitaţii este stabilit de către OPCCB și este publicat pe pagina web a OPCOM SA, în meniul destinat Pieței centralizate a contractelor bilaterale de energie electrică – modalitatea de tranzacționare PCCB-NC.
		4. Identitatea Participanţilor la tranzacționare este anonimă pe toată durata sesiunii de tranzacționare.
		5. Ecranele sistemului de tranzacționare sunt accesibile în timp real pe pagina web a OPCOM SA.
		6. Data de începere a livrării fizice se stabilește de către OPCCB prin definirea produselor standard de vânzare și cumpărare de energie electrică și poate fi cel mai devreme în prima zi calendaristică după cinci (5) zile lucrătoare de la data sesiunii de tranzacționare (exclusiv ziua sesiunii de tranzacționare).

## DESFĂŞURAREA SESIUNII DE TRANZACȚIONARE

1. Pe parcursul sesiunii de tranzacționare, Participanții la PCCB-NC introduc oferte de la calculatorul propriu, utilizând meniul de introducere oferte al Platformei de tranzacţionare. Din interfața proprie a platformei participanții introduc ofertele selectând:
	1. Instrumentul standard definit pentru care se dorește introducerea ofertei;
	2. Tipul ofertei: vânzare sau cumpărare;
	3. Cantitatea ofertată – numărul de contracte;
	4. Prețul propus [Lei/MWh].
2. Pe toată durata sesiunii de tranzacționare, Participanții la PCCB-NC pot introduce, modifica, suspenda/activa și/sau anula ofertele proprii de vânzare/cumpărare, funcţie de evoluţia pieţei şi strategia proprie de contractare. De asemenea pot vizualiza toate ofertele existente în piață în fereastra “Adâcime de Piaţă”.
3. Toate ofertele pentru unul dintre instrumentele specifice introduse în Platforma de tranzacţionare vor fi ordonate în funcţie de preţ, respectiv în ordine descrescătoare dacă ofertele introduse sunt de cumpărare şi în ordine crescătoare dacă ofertele introduse sunt de vânzare. În cazul introducerii mai multor oferte cu acelaşi preţ, ordonarea acestora se face în funcţie de marca de timp. Orice modificare adusă unei oferte presupune anularea automată de către Platforma de tranzacţionare a ofertei iniţiale, care a fost modificată şi atribuirea de către Platforma de tranzacţionare a unei noi mărci de timp, corespunzătoare momentului modificării ofertei iniţiale. Această modificare poate avea consecinţe asupra plasării ofertei în ansamblul pieţei.
4. Pe parcursul sesiunii de tranzacționare ofertele de vânzare sunt corelate în mod continuu şi automat cu ofertele de cumpărare pe măsură ce prin introducerea şi/sau modificarea unei noi oferte este îndeplinită condiţia de compatibilitate de preţ şi anume: preţul unei oferte de cumpărare să fie mai mare sau cel puţin egal cu preţul unei oferte de vânzare sau preţul unei oferte de vânzare să fie mai mic sau cel mult egal cu preţul unei oferte de cumpărare.
5. Procesul automat de corelare a Platformei de tranzacționare va asigura corelarea tuturor ofertelor compatibile astfel:
6. Respectarea de către Platforma de tranzacţionare a regulillor de ordonare:
	* preț;
	* marcă de timp.
7. Ofertele de cumpărare se vor corela în ordine descrescătoare a prețului ofertat, respectiv prima ofertă de cumpărare corelată este oferta de cumpărare cu prețul cel mai mare.
8. Ofertele de vânzare se vor corela în ordine crescătoare a prețului ofertat, respectiv prima ofertă de vânzare corelată este oferta de vânzare cu prețul cel mai mic.
9. În cazul în care sunt mai multe oferte la prețul cel mai bun, corelarea se va face în funcție de marca de timp, începând de la cea mai veche până la cea mai recentă ofertă.
10. Prețul de atribuire la care se va încheia o tranzacție, urmare a regulilor de corelare, va fi prețul ofertei nou-introduse în piață de sens contrar celei existente aflate la cel mai bun preț, compatibilă cu aceasta și având cel mai bun preț.
11. Numărul de contracte tranzacționate este cel mai mic dintre cele ale celor două oferte care se corelează.
12. Procesul de corelare se încheie în momentul în care nu mai există oferte care îndeplinesc condiția de corelare sau la expirarea sesiunii de tranzacționare.
13. În cazul în care un Participant la PCCB-NC constată că, urmare a unei erori de completare a formularului de introducere a ofertei s-a încheiat tranzacție, notifică administratorul Platformei de tranzacționare asupra tranzacției eronate.
14. În cazul în care ambii parteneri solicită de comun acord anularea unei tranzacții pe PCCB-NC, această solicitare se formulează telefonic și se confirmă prin mesaje-mail transmis pe adresa administratorului Platformei de tranzacționare (pccb@opcom.ro) în termen de 10 minute de la momentul realizării tranzacției. Administratorul va anula tranzacția (înlăturându-se astfel semnalul eronat de preț).

**ÎNCHEIEREA SESIUNII DE LICITAŢIE**

1. În maxim 24 ore de la închiderea sesiunii de tranzacționare, OPCOM SA, în calitate de OPCCB, transmite prin fax Participanţilor la PCCB-NC Confirmările de tranzacţie, conform rezultatelor sesiunii de tranzacționare. (Anexa 1 la prezenta Procedură).
2. Confirmarea de tranzacţie va conţine informaţii referitoare la instrumentul standard tranzacționat, cantitatea de energie electrică tranzacţionată, preţul de atribuire şi părţile contractante.
3. Ofertele corelate care au condus la încheierea de tranzacții determină obligația participanților la PCCB-NC notificați câștigători, de a încheia contractul standard la prețul de atribuire și pentru numărul de contracte încheiate la acest preț.
4. Urmare datelor publicate şi/sau celor transmise Participanţilor la tranzacționare după încheierea sesiunii, în termen de o (1) zi lucrătoare de la data licitației (exclusiv data sesiunii de tranzacționare) pot fi formulate contestaţii privind ofertele intrate în tranzacționare şi rezultatul licitaţiei. Aceste contestaţii vor fi soluţionate în termen de o (1) zi lucrătoare de la data primirii contestaţiei.
5. Tranzacţiile efectuate se consemnează de către părţi prin semnarea şi depunerea la OPCCB, în termen de maxim trei (3) zile lucrătoare de la data comunicării rezultatelor licitaţiei, a contractului de vânzare/cumpărare a energiei electrice pe PCCB-NC, cu respectarea întocmai a contractului standard avizat de Autoritatea Competentă şi a rezultatelor sesiunii de trazancționare comunicate de OPCCB, conform prezentei Proceduri.
6. OPCCB verifică contractele depuse şi în cazul nerespectării condiției de conformitate cu cel standard, semnalează Participanţilor abaterile de la forma şi conţinutul contractului standard, solicită remedierea acestor abateri şi, în cazul în care abaterile nu sunt remediate în termen de o (1) zi lucrătoare (exclusiv ziua transmiterii solicitării), OPCCB solicită plata sumei penalizatoare de la fiecare participant în culpă, anunţă public identitatea acestuia şi nevaliditatea contractului drept contract care excedează prevederile legale, suspendă participanţii în cauză de la tranzacţionare până la plata penalizării și sesisează Autoritatea Competentă asupra neconformităţilor înregistrate.

**ÎNTRERUPEREA ACCIDENTALĂ A SESIUNII DE LICITAŢIE ŞI RELUAREA ACESTEIA**

1. Sesiunea de tranzacționare poate fi întreruptă de către reprezentanţii OPCCB autorizaţi în astfel de situaţii, în cazul unui eveniment sau a unui complex de condiţii de natură să împiedice desfăşurarea sesiunii de tranzacționare. Aceste evenimente şi condiţii includ, dar nu sunt limitate la: defectarea Platformei de Tranzacţionare a PCCB-NC din diverse cauze, care includ dar nu sunt limitate la defecţiuni ale serverului Platformei de Tranzacţionare, a majorităţii terminalelor Participanţilor la PCCB-NC, ori avarii ale sistemului de alimentare cu energie a Platformei de Tranzacţionare ori ale unor subsisteme componente (internet, reţea internă).
2. În cazul în care sesiunea de tranzacționare se întrerupe de către reprezentanţii OPCCB sau Platforma de tranzacţionare este oprită automat din cauze tehnice (distinct de oprirea Platformei de tranzacţionare de către reprezentanţii OPCCB), ca o consecinţă a unor evenimente sau condiţii descrise în prezenta Procedură, reluarea tranzacţiilor se va face de îndată ce condiţiile vor permite desfăşurarea normală a sesiunii de tranzacționare.
3. Participanţii la PCCB-NC vor fi anunţaţi asupra deciziilor luate în situaţiile precizate în prezentul capitol, fie prin intermediul Platformei de tranzacţionare fie prin alte canale alternative de comunicare (telefon, e-mail, web-site).

**PERSOANE AUTORIZATE**

1. Participantul la PCCB-NC va desemna şi va comunica OPCCB numele şi datele de contact ale reprezentanţilor săi având drept de a introduce, modifica şi anula conţinutul ofertelor în numele Participantului la PCCB-NC pe care îl reprezintă şi de a lua hotărâri în numele acestuia privitor la participarea la tranzacționare.
2. Participantul la PCCB-NC se va asigura asupra posibilităţii contactării de către administratorii Platformei de Tranzacţionare a cel puţin unul dintre reprezentanţii desemnaţi, pe parcursul sesiunilor de tranzacționare pentru care aceştia s-au înscris în tranzacţionare.

#  PUBLICAREA INFORMAŢIILOR

1. OPCOM SA, în calitate de OPCCB, publică şi actualizează pe pagina sa web următoarele documente:
2. Documentele ce reglementează precum şi documentele tip privind funcţionarea Pieței centralizate a contractelor bilaterale de energie electrică - modalitatea de tranzacționare PCCB-NC, respectiv:
3. Regulamentul privind modalitățile de încheiere a contractelor bilaterale de energie electrică prin licitație extinsă și negociere continuă și prin contracte de procesare;
4. Procedura privind funcţionarea Pieţei centralizate a contractelor bilaterale de energie electrică - modalitatea de tranzacționare PCCB-NC;
5. Convenţia de participare la Piaţa centralizată a contractelor bilaterale de energie electrică - modalitatea de tranzacționare PCCB-NC;
6. Contractul standard de vânzare/cumpărare a energiei electrice pe Piața centralizată a contractelor bilaterale de energie electrică – modalitatea de tranzacționare PCCB-NC şi anexele la contractul standard, avizat de către Autoritatea Competentă;
7. Calendarul de tranzacţionare a ofertelor propuse spre tranzacţionare pe PCCB-NC pentru fiecare dintre perioadele de livrare pentru următoarea perioadă de 1 an.
8. Programul stabilit pentru zilele de tranzacționare.
9. Rezultatele licitaţiei, după încheierea zilei de tranzacționare, respectiv:

- caracteristicile produsului tranzacționat;

- numărul de contracte tranzacţionate;

- preţul de atribuire a tranzacției;

- numele vânzătorului și cumpărătorului.

1. Lista Participanţilor la Piaţa centralizată a contractelor bilaterale de energie electrică - modalitatea de tranzacționare PCCB-NC. Această listă este actualizată în cazul în care este înregistrat un nou Participant la Piaţa centralizată a contractelor bilaterale de energie electrică - modalitatea de tranzacționare PCCB-NC, în cazul în care, un Participant se retrage, este suspendat sau este revocat de la Piaţa centralizată a contractelor bilaterale de energie electrică - modalitatea de tranzacționare PCCB-NC (la data la care cazurile menţionate devin efective);
2. Componenta de administrare a Pieţei centralizate a contractelor bilaterale de energie electrică şi Componenta de realizare a tranzacțiilor pe Piaţa centralizată a contractelor bilaterale de energie electrică - modalitatea de tranzacționare PCCB-NC;
3. Justificarea întreruperii sesiunii de tranzacționare, în cazul în care sesiunea de tranzacționare este întreruptă conform prevederilor prezentei Proceduri.
4. Informaţiile publicate respectiv rezultatele sesiunilor de tranzacționare, vor fi menţinute pe pagina web a OPCOM SA pentru o perioadă de cinci (5) ani.

#  LEGĂTURA CU PARTICIPANŢII LA PCCB-NC

1. Schimbul de date şi informaţii cu Participanţii la PCCB-NC se va realiza în condițiile prezentei Proceduri: fizic, prin e-mail, fax, web.LAN, telefonic.
2. Participanții la PCCB-NC vor notifica OPCCB asupra numelor reprezentanților săi și datelor de contact ale acestora, adreselor de e-mail și numerelor de telefon de la care pot fi primite notificări conforme cu prevederile prezentei Proceduri, considerate valide în realizarea schimbului de date și informații. Sunt considerate ca notificate numai informațiile transmise sub semnătura reprezentantului legal al Participantului la PCCB-NC.

# ALTE PREVEDERI

Prevederile Procedurii PCCB-NC sunt completate de drept şi în mod automat cu prevederile documentelor de referinţă precizate la art. 5 precum şi cu modificările ulterioare ale acestor documente.

**Anexa 1**

**FAX CONFIRMARE DE TRANZACŢIE**

Nr. Iesire OPCOM SA …................din data….................

Către: *(Nume Participant la Piața centralizată a contractelor bilaterale de energie electrică – modalitatea de tranzacționare PCCB-NC)*

Referitor la rezultatul sesiunii de licițatie din data de ………..

Stimate domnule/ Stimată doamnă *(funcția)*,

Vă facem cunoscut faptul că în urma desfăşurării sesiunii de tranzacționare din data de ….........…., pe piața FW......., pentru instrumentul FW........, compania ……a fost desemnată câştigătoare pentru:

- „x” (număr de contracte pentru 1 MW) din cadrul instrumentului…….. la preţul de ……….. lei/MWh, contractul urmând a fi încheiat cu „Nume compania X”.

În conformitate cu prevederile Procedurii PCCB-NC, materializarea tranzacţiilor efectuate se realizează de către părţi prin semnarea contractului bilateral în termen de maxim 3 zile lucrătoare de la data prezentei comunicări, respectiv până la data de........., cu respectarea întocmai a conţinutului şi formei contractului standard aprobat de către ANRE și a rezultatelor notificate prin prezentul mesaj de către OPCOM SA în calitate de Operator al Pieţei de Energie Electrică şi de Gaze Naturale.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul standard și plății facturii aferente tarifului de tranzacționare.

Cu respect,

Director General,